RS คาดผลงาน Q2 โตต่อเนื่อง-ลุ้นกำไรปีนี้แตะ 859 ลบ. ชูหุ้น Laggard แนะซื้อเป้า 28.10 บ.
RS คาดผลงาน Q2 โตต่อเนื่อง-ลุ้นกำไรปีนี้แตะ 859 ลบ. ชูหุ้น Laggard แนะซื้อเป้า 28.10 บ.
19 พ.ค. 2564

บล.โนมูระ พัฒนสิน ระบุในบทวิเคราะห์วันนี้(19 พ.ค.2564) ว่า บริษัท อาร์เอส จำกัด (มหาชน) หรือ RS (TP21F 28.1*): S 24.0/23.7 R 25.0/25.5 (Stop Loss: 23) ธุรกิจยังเป็นเชิงรุก ในภาวะคนอยู่บ้านมากขึ้น กระตุ้นธุรกิจ Commerce ซึ่งยังมีผลิตภัณฑ์ใหม่กลุ่มความงาม (Well U + CAMU C) และกลุ่มกัญชงปลายปี รวมถึงธุรกิจเพลง+สื่อ คาดเริ่มฟื้นตัวครึ่งหลังปีนี้
ประเมินกำไรปีนี้ 859 ล้านบาท โต 63% เทียบช่วงเดียวกันของปีก่อน และระยะสั้นคาดกำไรไตรมาส 2/2564 อยู่ที่ 180 ล้านบาท โต 66% เทียบช่วงเดียวกันของปีก่อน และโต 29% เทียบไตรมาสก่อนหน้า จากธุรกิจ Commerce เป็นหลัก
ด้าน Valuation: ราคาซื้อขายที่ PER 21F เพียง 26 เท่า สูงกว่ากลุ่มที่อยู่ที่ 23 เท่า แต่การเติบโตสูงกว่า อีกทั้งราคายัง Laggard กลุ่ม และแนวโน้มกำไรไตรมาส 2/2564 เติบโตดี +กระทรวงสาธารณสุขประกาศอนุญาตผลิตภัณฑ์กัญชงในเครื่องสำอางค์ เป็นอีกความคืบหน้า